b'\n_START_ARTICLE_\nPribo\xc4\x8dnik\n_START_PARAGRAPH_\nPribo\xc4\x8dnik (s tujko adjutant, iz latinske besede adiutans) je voja\xc5\xa1ki poklic, ki ozna\xc4\x8duje voja\xc5\xa1ko osebo ni\xc5\xbejega \xc4\x8dina, katerega glavna zadol\xc5\xbeitev je pomagati nadrejenemu oz. voja\xc5\xa1ki osebi z vi\xc5\xa1jim \xc4\x8dinom. Medtem, ko v nekaterih oboro\xc5\xbeenih silah pribo\xc4\x8dnik predstavlja dejanski \xc4\x8din, pa je ve\xc4\x8dinoma le oznaka polo\xc5\xbeaja._NEWLINE_\xc4\x8cin pribo\xc4\x8dnika se razlikuje v oboro\xc5\xbeenih silah; v nekaterih so pribo\xc4\x8dniki le \xc4\x8dastniki, ki pomagajo visokim \xc4\x8dastnikom oz. generalom, medtem ko so v drugih oboro\xc5\xbeenih silah to vi\xc5\xa1ji pod\xc4\x8dastniki._NEWLINE_V\xc4\x8dasih je bil neposredni pomo\xc4\x8dnik voja\xc5\xa1kega poveljnika, danes pa skrbi za njihove splo\xc5\xa1noupravne, administrativne ali osebne zadeve. Tako v britanskih oboro\xc5\xbeenih silah poveljnik poveljuje enotam med bitko, medtem ko njegov adjutant kontrolira oz. nadzoruje potek bitke in izvajanje ukazov; posledi\xc4\x8dno ima velik vpliv na voja\xc5\xa1ko taktiko.'